Hvilke kompetencer har du?
Mange af os har svært ved at sætte ord på vores kompetencer, for i vores dagligdag arbejder vi ”bare” og løser de opgaver, det medfører.
Vi er ikke vant til at fortælle, hvad det er vi gør, når vi løser vores opgaver. Men dine kompetencer er det fundament, du står på, når du løser opgaver, kendte som nye. De er dit udgangspunkt, som du skal kende for at finde vej til dit nye arbejdsliv.
Derfor er det en god ide, at du arbejder med at afklare dine kompetencer. Det kan du gøre ved at lave en kompetenceprofil, som du kan finde en øvelse til her: Kompetenceafklaring. Se også et eksempel på en kompetenceprofil.